Diari Oficial de la Generalitat Valenciana


Sumari del DOGV 8569, del 13-06-2019 (2019/5372)

Informació pública de la nova versió preliminar del Pla general estructural.
----------------------------------------------------------------------------

### Dades del document

Número de DOGV
:   8569

Data del DOGV
:   13-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5372


Data del document
:   10-05-2019

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * pla d'urbanisme
    * administració local

Informació pública de la nova versió preliminar del Pla general estructural. [2019/5372]  
El Ple de l'Ajuntament, en sessió realitzada el 25 d'abril de 2019, ha acordat:  
Vist el Pla general estructural, i vistos els informes tècnics i el dictamen de la Comissió Informativa d'Urbanisme de 18 d'abril, el Ple de l'Ajuntament, per unanimitat dels tretze membres de la corporació, que supera el quòrum de la majoria absoluta legal de membres, d'acord amb el que estipula l'article 47.2.ll de la Llei 7/1985, va adoptar els acords següents:  
  
Primer. Sotmetre a informació pública la nova versió preliminar del Pla general estructural amb la documentació presentada i efectuar consultes a les administracions públiques afectades.  
La informació pública es realitzarà en els termes determinats en l'article 53 de la Llei d'ordenació del territori, urbanisme i paisatge (LOTUP), per mitjà d'anunci en el Diari Oficial de la Generalitat Valenciana i en premsa escrita de gran difusió, i posar la documentació marcada per la Llei a disposició del públic per termini de quaranta-cinc dies hàbils.  
L'anunci d'informació pública farà constar la possibilitat de formular al·legacions al contingut de la documentació, que incorpora els informes i les al·legacions que sustenten la modificació proposada.  
  
Segon. Suspendre, durant el termini màxim de dos anys, des de la publicació del corresponent anunci en el Diari Oficial de la Generalitat Valenciana, la tramitació i l'atorgament de llicències urbanístiques de nova edificació, ampliació, rehabilitació integral i parcel·lació, únicament en aquells àmbits en què la documentació sotmesa a informació al públic modifica ex novo l'ordenació actualment vigent, és a dir excepte per a obres o actuacions compatibles amb l'antiga i la nova ordenació; és a dir, on hi ha hagut variacions com a conseqüència de les consideracions expressades en els informes de les administracions públiques i de les al·legacions formulades.  
  
  
Tercer. Tornar a sol·licitar els informes sectorials dels distints departaments i òrgans competents de les administracions públiques afectades en les seues competències respectives i informes de les empreses que gestionen o exploten infraestructures de serveis declarats essencials o d'utilitat pública, en la mesura que els informes que van emetre en el seu dia puguen veure modificat el seu sentit com a conseqüència de les modificacions introduïdes.  
  
Quart. Inserir anunci en el Diari Oficial de la Generalitat Valenciana, al tauler d'anuncis de l'Ajuntament i en un diari no oficial d'àmplia difusió en el municipi.  
La qual cosa es fa pública perquè se'n prenga coneixement, i se significa que l'expedient podrà ser examinat de dilluns a divendres de 08.00 a 14.00 hores en l'Oficina Tècnica de l'Ajuntament de Pedreguer. Així mateix, l'equip redactor atendrà consultes, prèvia cita, els divendres de 12.00 a 14.00 hores en l'Oficina Tècnica de l'Ajuntament de Pedreguer.  
Poden formular al·legacions al contingut de la documentació anteriorment assenyalada en el termini de quaranta-cinc dies hàbils a comptar des de l'endemà de l'última publicació de l'anunci.  
Pot consultar-se la documentació en la següent adreça electrònica: https://pedreguer.es/.  
  
Pedreguer, 10 de maig de 2019.- L'alcalde: Sergi Ferrús Peris.